Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11, 16/12, 86/12, 94/13, 152/14) i članka 42. Statuta Osnovne škole Vladimira Vidrića, Kutina , Školski odbor Osnovne škole Vladimira Vidrića, Kutina uz prethodnu suglasnost Grada Kutine, KLASA:021-01/15-01/5, URBROJ: 2176/03-02/01-15-25-12c od 17.12. 2015. godine, na sjednici održanoj 14. siječnja 2016. godine donosi

IZMJENE I DOPUNE

STATUTA OSNOVNE ŠKOLE VLADIMIRA VIDRIĆA, KUTINA

Članak 1.

U Statutu Osnovne škole Vladimira Vidrića, Kutina KLASA: 003-02/15-01/04,URBROJ: 2176-36-05-15-01, koji je stupio na snagu 29. travnja 2015. godine članak 131. mijenja se i glasi:

„Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 3 radna dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 3 dana prije nastanka izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 5 dana prije izostanka
* Učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom nastavne godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najk asnije u roku od 3 dana nakon povratka učenika na nastavu.“

Članak 2.

Članak 133. briše se.

Članak 3.

U članku 138. riječi „ od završetka nastavne godine“ brišu se.

Članak 4.

Članak 154. mijenja se i glasi:

„ Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera“.

Članak 5.

Članak 162. mijenja se i glasi

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.“

Članak 6.

Članci 163. do 176. brišu se.

Članak 7.

(1) Izmjene i dopune ovog Statut stupaju na snagu osmoga dana od dana objave na oglasnoj ploči Škole.

(2) Prijedlog Izmjena i dopuna Statuta Osnovne škole Vladimira Vidrića, Kutina utvrđen je na ­­­\_\_\_. sjednici Školskog odbora od \_\_\_\_ . studenoga 2015. godine.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radovan Pančić

Izmjene i dopune ovoga Statuta objavljene su na oglasnoj ploči Škole \_\_\_\_\_\_\_\_\_\_\_\_\_, a stupile su na snagu\_\_\_\_\_\_\_\_\_\_\_2015.

Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Snježana Coha, dipl. učitelj

KLASA: 003-02/15-01/08

URBROJ: 2176-36-05-15-01